Tolong jelaskan mengenai Roger Ebert dalam bahasa jawa

Roger Ebert () () iku sawijining jurnalis, kritikus filem, lan panulis naskah asal Amérikah Sarékat. Dhèwèké wujud kritikus filem kanggo Chicago Sun-Times wiwit 1967 tekan patiné. Nalika taun 1975, dhèwèké iku kritikus filem pisanan sing menangaké Bebungah Pulitzer kanggo Kritik. Per 2010, kolom-kolomé terbit ing punjul 200 layang kabar ing Amérikah Sarékat lan manca nagara. Ebert uga wis nulis punjul 20 buku lan sapérangan kumpulan ulasan filemé.

Ebert lan kritikus saingané, Gene Siskel, mbiyantu mopulèraké métodhe ngulas filem sing disiyaraké kanthi nasional sawisé kaloroné mandhu adicara Sneak Previews ing PBS. Adicara iki banjur diterusaké mawa sapérangan program At the Movies. Kaloroné asring guyon nalika rembugan babagan filem. Kaloroné ngripta lan matènké ukara "Two Thumbs Up" sing dianggo nalika kaloroné mènèhi ulasan positif marang sawijining filem. Sawisé Siskel séda taun 1999, Ebert wiwit nyambut gawé bebarengan karo Richard Roeper. Nalika taun 1999, dhèèwèké wiwit nganakaké fèstival filem taunané dhéwé, Ebertfest. Taun 2005, Ebert dadi kritikus filem pisanan sing dianugrahi lintang ing Hollywood Walk of Fame.

Sawisé nandhang komplikasi pasca-bedhah wujud kanker tiroid nalika taun 2006 sing njalari Ebert angèl omong, dhèwèké wiwit aktivitas lumantar internèt lan éntuk akèh pangirid. Ebert tilar donya nalika tanggal 4 April 2013 sawisé berjuwang suwéné 11 taun nglawan kanker.

Neil Steinberg saka Chicago Sun-Times nyebut Ebert "tanpa gojak-gajek sithik waé kritikus filem paling duwé prabawa lan paling wigati ing Amérikah Sarékat", Tom Van Riper saka Forbes nyebut dhèwèké minangka "komentator paling duwé prabawa ing Amérikah Sarékat", lan Kenneth Turan saka Los Angeles Times njuluki dhèwèké "kritikus filem paling misuwur ing Amérika".